text: Svøríki: Sjey fólk deyð av skotum seinastu tíggju dagarnar
text: #000001
text: Eitt serligt ráð skal nú umrøða, hvussu forðast kann fyri, at bandar útvega sær børn og ung at fremja organiseraðan kriminalitet
text: #000002
text: Svenska stjórnin er kallað saman til ein serligan fund, fyri at umrøða teir mongu skottilburðirnar, ið hava verið í Svøríki seinastu tíðina.
text: #000004
text: Sambært einari uppgerð hjá SvT, so eru sjey fólk deyð av skottilburðum seinastu tíggju dagarnar í høvuðsstaðnum, Stokkhólm, og eisini í Uppsala.
text: #000006
text: Fundurin, sum stjórnin hevur kallað inn til, verður í næstu viku í Ráðnum móti organiseraðum kriminaliteti.
text: #000007
text: 63 fólk deyð í skottbardøgumHetta serliga ráðið varð sett á stovn í desember í fjør, og svenski løgmálaráðharrin stendur á odda fyri hesum ráðnum.
text: #000008
text: – Vit skulu uppraðfesta arbeiðið við at niðurberja tílíkan kriminalitet, sigur svenski løgmálaráðharrin, Gunnar Strömmer frá Moderaterna, við SvT.
text: #000009
text: Millum teir føstu limirnar í Ráðnum móti organiseraðum kriminaliteti er ríkispolitiovastin í Svøríki. Fleiri partar eru bjóðaðir við til fundin, ið verður í byrjanin í næstu viku – herímillum umboð fyri útbúgvingarskipanina og svenska sosialstýrið.
text: #000011
text: Svøríki setti í fjør eitt keðiligt met. Tá doyðu 63 fólk í skottbardøgum kring landið. Árið fyri var talið 45 fólk.
text: #000012